CELEX: 32007D0381
Language: bg
Date: 2007-06-01 00:00:00
Title: 2007/381/ЕОРешение на Комисията oт 1 юни 2007 година за определяне, за пазарната 2006—2007 година и за определен брой хектари, на индикативни финансови помощи за България и Румъния за преструктуриране и конверсия на лозя съгласно Регламент (ЕО) № 1493/1999 на Съвета (нотифицирано под номер C(2007) 2272)

2.6.2007   
            
            
               BG
            
            
               Официален вестник на Европейския съюз
            
            
               L 141/80
            
         
      РЕШЕНИЕ НА КОМИСИЯТА
   
   oт 1 юни 2007 година
   за определяне, за пазарната 2006—2007 година и за определен брой хектари, на индикативни финансови помощи за България и Румъния за преструктуриране и конверсия на лозя съгласно Регламент (ЕО) № 1493/1999 на Съвета
   (нотифицирано под номер C(2007) 2272)
   (само текстовете на български и румънски език са автентични)
   (2007/381/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 14, параграф 1 от него,
   като има предвид, че:
   
               (1)
            
            
               Правилата за преструктурирането и конверсията на лозята са определени в Регламент (ЕО) № 1493/1999 и Регламент (ЕО) № 1227/2000 на Комисията от 31 май 2000 г. за установяване на подробни правила за прилагането на Регламент (ЕО) № 1493/1999 на Съвета относно общата организация на пазара на вино по отношение на производствения потенциал (2).
            
         
               (2)
            
            
               Подробните правила относно финансовото планиране и участието във финансирането на системата за преструктуриране и конверсия, определени в Регламент (ЕО) № 1227/2000, постановяват, че справките за дадена финансова година се отнасят до плащания, фактически извършени от държавите-членки между 16 октомври и следващия 15 октомври.
            
         
               (3)
            
            
               България и Румъния се присъединиха към Европейския съюз на 1 януари 2007 г. и от тази дата могат да се възползват от системата за преструктуриране и конверсия, при условие че са съставили опис на производствения потенциал, както е потвърдено от решения 2007/223/ЕО (3) и 2007/234/ЕО (4) на Комисията.
            
         
               (4)
            
            
               В съответствие с член 14, параграф 3 от Регламент (ЕО) № 1493/1999 финансовите помощи между държавите-членки се разпределят, като се взема предвид делът на лозарските площи на Общността в съответната държава-членка.
            
         
               (5)
            
            
               За прилагането на член 14, параграф 4 от Регламент (ЕО) № 1493/1999 разпределянето на финансовите помощи трябва да се извършва за определен брой хектари.
            
         
               (6)
            
            
               Следва да се отчете обезщетението за производителите за загубата на приходи през времето, когато лозарските площи все още не дават продукция.
            
         
               (7)
            
            
               В съответствие с член 14, параграф 2 от Регламент (ЕО) № 1493/1999 първоначалните разпределения трябва да бъдат адаптирани от гледна точка на реалните разходи и на ревизирани прогнози за разходите, предадени от държавите-членки, като се взема предвид целта на схемата и се съобразят наличните средства,
            
         ПРИЕ НАСТОЯЩОТО РЕШЕНИЕ:
   Член 1
   Разпределението на финансовите помощи за България и Румъния, извършено за определен брой хектари, за преструктуриране и конверсия на лозя според разпоредбите на Регламент (ЕО) № 1493/1999 за пазарната 2006—2007 година са определени в приложението към настоящото решение.
   Член 2
   Адресати на настоящото решение са Република България и Румъния.
   
      Съставено в Брюксел на 1 юни 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 179, 14.7.1999 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      (2)  ОВ L 143, 16.6.2000 г., стр. 1. Регламент, последно изменен с Регламент (ЕО) № 1216/2005 (ОВ L 199, 29.7.2005 г., стр. 32).
   
      (3)  ОВ L 95, 5.4.2007 г., стр. 53.
   
      (4)  ОВ L 100, 17.4.2007 г., стр. 27.
   
      ПРИЛОЖЕНИЕ
      Индикативни финансови помощи за 2006—2007 година
      
                  Държава-членка
               
               
                  Площ (ха)
               
               
                  Финансови помощи
                  (EUR)
               
            
                  България
               
               
                  2 131
               
               
                  6 700 516
               
            
                  Румъния
               
               
                  1 060
               
               
                  8 299 484
               
            
                  Общо
               
               
                  3 191
               
               
                  15 000 000